Diari Oficial de la Generalitat Valenciana


Sumari del DOGV 8417, del 06-11-2018 (2018/10010)

ORDRE JUS/1139/2018, de 16 d'octubre, per la qual es nomenen funcionaris i funcionàries del cos de gestió processal i administrativa, accés per promoció interna, les persones aspirants que van superar el procés selectiu convocat per l'Ordre JUS/930/2017, de 19 de setembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8417

Data del DOGV
:   06-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10591


Data del document
:   16-10-2018

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * funcionari

ORDRE JUS/1139/2018, de 16 d'octubre, per la qual es nomenen funcionaris i funcionàries del cos de gestió processal i administrativa, accés per promoció interna, les persones aspirants que van superar el procés selectiu convocat per l'Ordre JUS/930/2017, de 19 de setembre. [2018/10061]  
De conformitat amb el que s'estableix en la Llei orgànica del poder judicial, 6/1985, d'1 de juliol, modificada per la Llei orgànica 19/2003, de 23 de desembre; en l'Ordre JUS/1263/2004, de 18 de març, per la qual es regula el procediment d'integració dels funcionaris al servei de l'Administració de Justícia en els cossos i escales creats per la Llei orgànica 19/2003; en l'article 27 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, i la base 9 de l'Ordre JUS/930/2017, de 19 de setembre, aquest ministeri ha resolt:  
  
  
Primer  
Nomenar, en l'annex I de la present ordre, com a funcionaris de carrera del cos de gestió processal i administrativa els opositors inclosos en l'annex II de l'Ordre JUS/867/2018, de 31 de juliol, que va fer pública la relació definitiva d'aprovats del cos de gestió processal i administrativa, accés per promoció interna, convocat per l'Ordre JUS/930/2017, de 19 de setembre, una vegada acreditats els requisits exigits, amb expressió del número d'ordre que per les puntuacions obtingudes en les fases comunes i obligatòries del procés selectiu els correspon per a la seua integració en l'escalafó.  
  
Segon  
Publicar, en l'annex II de la present ordre, la integració en els subescalafons dels àmbits territorials de Comunitat Valenciana, Navarra i País Basc els aspirants inclosos en l'annex II de l'Ordre JUS/867/2018, de 31 de juliol, que concorrien per aquests àmbits, amb expressió de les puntuacions obtingudes en les fases comunes i obligatòries del procés selectiu i les puntuacions de les proves de llengua oficial i de dret civil basc, pròpies d'aquestes comunitats autònomes.  
  
  
Tercer  
Contra la present ordre, pot interposar-se un recurs potestatiu de reposició davant aquest ministeri en el termini d'un mes, o un de contenciós administratiu, davant l'Audiència Nacional, en el termini de dos mesos. El termini, en tots dos casos, es comptarà a partir de l'endemà de la publicació en el Boletín Oficial del Estado.  
  
Madrid, 16 d'octubre de 2018  
  
La ministra de Justícia,  
DOLORES DELGADO GARCÍA